Document ID: 31991R1605

NEUVOSTON ASETUS (ETY) N:o 1605/91,
annettu 10 päivänä kesäkuuta 1991,
humalan varmentamisesta annetun asetuksen (ETY) N:o 1784/77 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 2 artiklan 4 kohdan,
ottaa huomioon komission ehdotuksen,
sekä katsoo, että
asetuksessa (ETY) N:o 1784/77(3), sellaisena kuin se on viimeksi muutettuna asetuksella (ETY) N:o 2039/85(4), säädetään olosuhteista, joissa humala voidaan jalostaa humalapohjaisiksi tuotteiksi, ja
käytännössä humalasta valmistettujen tuotteiden valmistuksessa ei tekniikan kehityksen vuoksi käytetä ainoastaan humalan tähkiä vaan myös humalapohjaisia tuotteita; tekniikan kehityksen ja nykyisen yritystoiminnan huomioon ottamiseksi on syytä muuttaa asetuksessa (ETY) N:o 1784/77 olevat viittaukset humalan jalostukseen siten, että humalapohjaisia tuotteita voidaan jalostaa pidemmälle,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1784/77 seuraavasti:
1) Korvataan 7 artiklassa ilmaisu: "yhteisössä varmennettua humalaa" ilmaisulla "yhteisössä varmennettua humalaa, tästä humalasta valmistettuja varmennettuja tuotteita".
2) Korvataan 8 artiklan 3 kohta seuraavasti:
"3. Humalajauheita ja -uutteita voidaan kuitenkin valmistaa seoksesta, joka koostuu varmennetuista yhteisöstä peräisin olevista saman sadon mutta eri lajikkeiden ja tuotantopaikkojen humalista tai tästä humalasta valmistetuista tuotteista, jos saadun tuotteen mukana seuraavassa todistuksessa mainitaan:
a) käytetyt lajikkeet, tuotantopaikat ja satovuosi,
b) jokaisen seoksessa käytetyn lajikkeen osuus painoprosentteina; jos humalapohjaisten tuotteiden valmistukseen on käytetty humalapohjaisia tuotteita yhdessä humalan tähkien kanssa tai jos on käytetty useita eri humalapohjaisia tuotteita, kunkin lajikkeen painoprosentti on ilmoitettava perustuen humalan määrään, joka on tarvittu käytettyjen tuotteiden valmistuksessa,
c) käytettyjen humaloiden ja humalasta valmistettujen tuotteiden varmentamisen viitenumerot."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 10 päivänä kesäkuuta 1991.

Labels: 3
17